2.3 การประกอบธุรกิจของแต่ละสายผลิตภัณฑ์

การประกอบธุรกิจของ บมจ.ดี.ที.ซี.อินดัสตรี่ส์ และบริษัทย่อย
ไม่อาจแบ่งสายผลิตภัณฑ์ออกได้ชัดเจน เพราะผลิตอยู่ด้วยกัน จำหน่ายไปด้วยกัน
คงเป็นสายเครื่องเขียนกล่าว คือ

(1) ลักษณะผลิตภัณฑ์หรือบริการ

ลักษณะผลิตภัณฑ์

บมจ.ดี.ที.ซี.อินดัสตรี่ส์ เป็นผู้ประกอบธุรกิจ ผลิตสินค้า ประเภทเครื่องเขียนต่างๆ
ได้แก่ปากกาลูกลื่น ปากกาเคมี ดินสอดำ ดินสอสีและแท่นประทับตรา
ภายใต้การคิดค้นสร้างสรรค์และแบบผลิตภัณฑ์ ที่มีลิขสิทธิ์ มีสิทธิบัตร
และเครื่องหมายการค้าของบริษัทเอง คือ

- ปากกาลูกลื่นที่มีเครื่องหมายการค้า LANCER, CANDY, CHEETAH, CLASSMATE และ
GOLDMEDAL เป็นต้น
เป็นสินค้าที่ตอบสนองความต้องการของผู้ใช้ทุกวัยและทุกลักษณะทุกระดับงานเขียน
ในรูปแบบทั้งที่เป็นฝาครอบและแบบกดปุ่ม ด้วยการจัดจำหน่ายทั้งในประเทศและต่างประเทศ

- ปากกาเคมี บริษัทเป็นผู้ผลิตปากกาเคมี หลายประเภท ได้แก่ ปากกาเขียนแผ่นใส
ปากกาสีสะท้อนแสงเน้นข้อความ และปากกาเขียนกระดานขาว เป็นต้น

- ดินสอดำ และดินสอสี บริษัทผลิตและประกอบดินสอ
เพื่อใช้ในงานเขียนทั่วไปในรูปแบบของดินสอกด หรือรูปแบบที่ไส้ดินสอเลื่อนขึ้นลงได้
และเปลี่ยนไส้ได้

- เครื่องเขียนและเครื่องใช้สำนักงานอื่นๆ ถาดใส่เครื่องเขียน แฟ้มเอกสาร แท่นประทับตรา
และยางลบ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ที่สำคัญ

กลยุทธ์การแข่งขัน

-   นโยบายการตั้งราคา บริษัทมีนโยบายในการตั้งราคาสินค้าที่บริษัทผลิตออกจำหน่าย

ให้มีความเป็นธรรม ต่อผู้บริโภคอย่างแท้จริง บริษัทได้แสดงราคาขายโดยได้พิมพ์ไว้
และปรากฎอยู่ที่ฉลาก ตามกฎหมายที่ว่าด้วยฉลากสินค้า ลูกค้าเป้าหมายที่เป็นร้านค้าปลีก
ห้างสรรพสินค้าทุกแห่ง ต้องขายสินค้าให้ผู้บริโภคตามราคานั้น ดังนั้นบริษัท
จะตั้งราคาขายให้ลูกค้าที่ประกอบการขายส่ง ขายปลีก โดยคิดเอากำไร เฉลี่ยประมาณ 10 ถึง 20
% (จากต้นทุน)

-   บริษัทจะให้ส่วนลด จากราคาปิดตามฉลาก เพียง 2 ช่วง คือ
    ให้ส่วนลดกับผู้ประกอบการที่ซื้อสินค้าของบริษัท (ในประเทศ คือ บจ.ไดเรคท์เทรดดิ้ง )
    ไปขายส่ง โดยเฉลี่ยอย่างต่ำประมาณ 10% ถึง 20%
    ให้ส่วนลดกับผู้ประกอบการที่ซื้อสินค้าของบริษัทไปขายปลีกประมาณ 10% อย่างสูงประมาณ 20%
    จากราคาขายที่กำหนดไว้ที่ฉลาก ซึ่งเป็นราคาที่จะต้องขายให้กับผู้บริโภค ทั้งนี้การกำหนด
    การให้ส่วนลด ขึ้นอยู่กับภาวะการตลาด ภาวะการเพิ่มลดของต้นทุน ตามสภาพทางเศรษฐกิจ
    ตลอดทั้ง แบบ รุ่น ประเภท คุณภาพของสินค้าด้วย

-   การจัดจำหน่ายและช่องทางการจำหน่าย

- การจำหน่ายในประเทศ บริษัทผลิตสินค้าออกทำการจำหน่ายภายในประเทศ โดยผ่านบริษัท
ไดเรคท์เทรดดิ้ง จำกัด ให้กับลูกค้ากลุ่มเป้าหมาย และผลิตภัณฑ์บางชนิดจัดจำหน่ายในนามบริษัท
ดี.ที.ซี.อินดัสตรี่ส์ จำกัด (มหาชน) เอง ซึ่งการจำหน่ายในภายในประเทศมีสัดส่วนประมาณร้อยละ
60 - 70 ของยอดขายรวม บริษัทไม่ได้แต่งตั้งตัวแทนจำหน่ายอีกทอดหนึ่ง
แต่ได้ดำเนินนโยบายการขายสินค้าของบริษัทให้สามารถเข้าถึงลูกค้าได้ทุกกลุ่ม
โดยได้มีการขยายช่องทางการจำหน่ายไปยังกลุ่มลูกค้า Modern Trade เช่น ห้างสรรพสินค้า และ
Discount Store เพิ่มมากขึ้น ก็เพื่อให้บริษัทสามารถครองส่วนแบ่งการตลาดได้มากเท่าที่ทำได้
อย่างยาวนานและถาวรให้มากที่สุด

- การจัดจำหน่ายในต่างประเทศ ในปัจจุบันบริษัทได้จำหน่ายสินค้าไปยังต่างประเทศ
มีลูกค้าเป้าหมาย ลักษณะเดียวกับการขายในประเทศ
ส่วนใหญ่จะได้รับการติดต่อจากลูกค้าเป้าหมายโดยตรง และมีผู้แทนจำหน่ายในเกือบทุกประเทศ

-   ลักษณะลูกค้า

ผลิตภัณฑ์ของบริษัทเป็นผลิตภัณฑ์ที่ตอบสนองความต้องการของลูกค้าทุกกลุ่ม ทุกวัย
และทุกระดับงานเขียน ในรูปแบบทั้งที่เป็นฝาครอบ และแบบกดปุ่ม
ได้จัดจำหน่ายทั้งในประเทศและส่งออกไปจำหน่ายในต่างประเทศ มีจำนวนผู้บริโภค (ลูกค้า)
ที่เพิ่มขึ้นอยู่ตลอดเวลา ทำให้อุตสาหกรรมประเภทนี้ยังคงมีแนวโน้มเติบโตต่อไปได้เรื่อยๆ
ตามปัจจัยสำคัญดังนี้ คือ อัตราการเติบโตของประชากรโลก ที่ยังคงสืบเนื่องต่อไปอย่างคงที่
จำนวนของสถาบันการศึกษาที่เพิ่มมากขึ้น (มัธยมศึกษา, วิทยาลัย, มหาวิทยาลัย )
และอัตราการเพิ่มของประชากรที่ได้รับการศึกษามีสูงขึ้น ก่อให้เกิดการขยายตัวของจำนวนนักเรียน
การเติบโตทางด้านเศรษฐกิจของโลกในอนาคต
จะมีส่วนช่วยให้อัตราการใช้ปากกาต่อคนมีสัดส่วนที่สูงขึ้น

-   จุดเด่น

1.  เรื่องการตลาดในประเทศนั้น โดยในปัจจุบันผู้ประกอบการที่ผลิตปากกาที่แท้จริงมี ประมาณ
    5รายเท่านั้น และจะเป็นผู้นำเข้าชิ้นส่วนเพื่อมาประกอบเสียเป็นส่วนใหญ่
    ทั้งนี้เนื่องมาจากเหตุผล 2 ประการ คือ

-   ประการแรก เทคนิคการผลิตและ KNOW-HOW ที่ยากต่อการเรียนรู้หรือเลียนแบบ
    ถ้าต้องการที่จะพัฒนาขึ้นมาเอง และต้องใช้เวลาและเงินทุนสูงมาก

-   ประการที่สอง ราคาปากกาลูกลื่นมีราคาถูกมาก ทำให้มี MARGIN ต่ำ ( ประมาณ 10 -15%
    ) จึงมีความเสี่ยงต่อการลงทุนสูง

2.  ผลิตภัณฑ์ของบริษัทตัวหลัก คือ ปากกา ซึ่งได้รับความนิยมในการเลือกซื้อและเป็นที่

รู้จักในกลุ่มนักเรียน นักศึกษา โดยเฉพาะปากกา Lancer spiral 825 เส้นเล็ก ขนาด 0.5
mm. เป็นรุ่นที่นิยมใช้กันมากที่สุด
สามารถครองตลาดได้เป็นระยะเวลานานและยังมีอีกรุ่นที่ได้รับความนิยมในกลุ่มคนทั่วไป
เป็นปากกาแบบกด คือ รุ่น Lancer click ที่สามารถสร้างยอดขายได้ดีในกลุ่มลูกค้าขายส่ง

3.  คุณภาพของสินค้าของบริษัทปากกา Lancer เป็นที่ยอมรับในตลาด แต่ทางด้านราคา

บริษัทยังคงกำหนดราคาขายที่ไม่สูงไปกว่าสินค้าชนิดเดียวกันกับยี่ห้ออื่น
โดยบริษัทได้กำหนดให้กลยุทธ์ด้านราคา เป็นจุดสนใจที่ทำให้ลูกค้าตัดสินใจซื้อผลิตภัณฑ์

4.  บริษัท ได้พยายามคงคุณภาพของสินค้าปากกา ให้เป็นที่ยอมรับอยู่ตลอดมา โดยการรักษาคุณ

ภาพชื่อเสียงทางด้านหัวปากกาให้มีความแข็งแรง ทนทาน ด้วยการใช้วัสดุโลหะที่มีคุณภาพสูง
ลูกบอลและหมึกคุณภาพสูงที่นำมาใช้ ทำให้ปากกาเขียนลื่นและเส้นไม่ขาด
บริษัทได้พัฒนาคุณภาพของปากกาให้มีคุณภาพ สามารถส่งไปขายแข่งขันในตลาดต่างประเทศได้

5.  ลูกค้าทั่วไปสามารถพบเห็นตราสินค้าจากสื่อโฆษณาอย่างต่อเนื่อง ซึ่งบริษัทเน้นการสร้าง

ปฏิสัมพันธ์กับกลุ่มเป้าหมาย โดยเน้นตราสินค้าปากกา LANCER
เป็นตัวนำเพื่อให้เกิดความชื่นชอบในตราสินค้า (brand preference) ผ่านสื่อต่าง ๆ คือ วิทยุ
โทรทัศน์ ป้าย out door (bill board) และ Bus side
ซึ่งบริษัทได้ให้ความสำคัญและใช้งบทางด้านการโฆษณาเป็นอันดับหนึ่ง
ของสินค้าประเภทเดียวกันถึงปีละประมาณ 25 ล้านบาท
ซึ่งคู่แข่งขันใช้งบประมาณทางด้านโฆษณาเพียงปีละ 5 - 7 ล้านบาทเท่านั้น
ด้วยผลของการลงทุนทางด้านโฆษณาดังกล่าว
ทำให้บริษัทสามารถครองส่วนแบ่งทางการตลาดเป็นอันดับหนึ่ง โดยมีส่วนแบ่งทางการตลาดสูงถึง
30%

6.  นอกเหนือจากผลิตภัณฑ์หลัก คือ ปากกา LANCER และปากกาใน Brand name อื่น ๆ

ของบริษัทเองแล้ว บริษัทยังได้มีการนำเข้าสินค้าบางผลิตภัณฑ์จากต่างประเทศ
เพื่อที่จะตอบสนองความต้องการของลูกค้าทางด้านรูปลักษณ์และสีสันแปลกใหม่
พร้อมกับเพิ่มการผลิตสินค้าในกลุ่มเครื่องเขียนให้ครบวงจรมากยิ่งขึ้น เช่น ลวดเย็บกระดาษ
ดินสอสีไม้ ดินสอไม้ ยางลบ สีเทียน ซึ่งเมื่อลูกค้าประทับใจในสินค้าปากกา LANCER
ก็สามารถที่จะเลือกซื้อสินค้าตัวอื่นของบริษัท ฯ ได้ด้วย

-   จุดด้อย

1.  เครื่องจักรและเทคโนโลยีที่ใช้ในการผลิตของบริษัทยังล้าสมัย
    ขาดบุคลากรที่สามารถในการติดตามความก้าวหน้าของเทคโนโลยีที่ทันสมัย
    วิธีการผลิตยังเป็นแบบเดิม เมื่อตลาดมีความต้องการรูปแบบสินค้ามากขึ้น รวดเร็วขึ้นกว่าเดิม
    การผลิตไม่สามารถสนองตอบความต้องการได้

2.  ปัญหาเรื่องการตลาดภายในประเทศ
    สืบเนื่องมาจากการปรับลดอัตราภาษีอากรขาเข้าของสินค้าจำพวกเดียวกันกับที่บริษัทผลิตตามเงื่อนไขของสนธิสัญญา
    แกตต์ ซึ่งได้กำหนดให้ทุกประเทศในภูมิภาคเอเชีย ปรับลดอัตราภาษีสินค้าสำเร็จรูปลงเหลือ
    5% ในปี 2543 แต่ราคาพลาสติกนำเข้าที่เป็นวัตถุดิบหลักในการผลิตมีภาษีนำเข้าถึง 20%
    และลวดนิเกิ้ลราคาตลาดโลกยังสูงอยู่ด้วยเหตุผลนี้ทำให้ต้นทุนการผลิตของบริษัทสูงกว่าประเทศอื่น

3.  สภาพการตลาดเกี่ยวกับตัวสินค้า ในปี 1996 – 1997
    ช่องทางการจำหน่ายจะมีมากโดยการผ่าน Wholesaler
    สินค้าที่ออกแบบได้รับความนิยมจากผู้ซื้อจะมี Shelf Life นาน
    ทำให้บริษัทมียอดขายที่ค่อนข้างจะคงที่ มีกำไรจากการขาย ในระยะหลัง ๆ จนถึงปี 2001 –
    2003 สภาพการตลาดเปลี่ยนไป ห้างสรรพสินค้าต่าง ๆ เกิดขึ้นมาก
    การผลิตของบริษัทไม่สามารถตอบสนองความต้องการของตลาดได้ทันกับการเปลี่ยนแปลงซึ่งเป็นไปอย่างรวดเร็วมาก
    มีผู้ประกอบการรายใหม่นำเข้าสินค้าปากกาแฟชั่นใหม่ ๆ
    จากประเทศจีนเข้าสู่ตลาดอย่างไม่ขาดระยะ
    ตามช่องทางการจำหน่ายในร้านค้าประเภทรถเข็นในห้างสรรพสินค้า และร้าน Gift shop
    ซึ่งเป็นที่นิยมของลูกค้ากลุ่มวัยรุ่น
    เมื่อเราไม่มีสินค้าในกลุ่มนี้เราจึงขาดโอกาสที่จะทำยอดขายได้ในสินค้ากลุ่มนี้
    ทำให้ยอดขายของบริษัทลดลง

4.  การเปลี่ยนแปลงอย่างรวดเร็วในลักษณะของการบริโภคสินค้าของกลุ่มเป้าหมาย เช่น
    กลุ่มวัยรุ่น และนักศึกษา จะหันมาบริโภคปากกาที่มีรูปแบบและสีสันตามสมัยแฟชั่นนิยม
    จากลักษณะการบริโภคเช่นนี้จะส่งผลต่อรูปแบบของผลิตภัณฑ์ที่ต้องการการปรับเปลี่ยนอย่างรวดเร็วมากขึ้น

(ข) ภาวะการแข่งขัน

-   สภาพการแข่งขันในอุตสาหกรรม

-   โอกาส

1.  ในช่วงกลางปีที่ผ่านมา
    บริษัทจึงได้มีการนำเข้าเครื่องจักรและเทคโนโลยีที่ทันสมัยเข้ามาช่วยในการผลิต
    และยังได้ทำการพัฒนาบุคลากรให้มีความรู้ความสามารถเพิ่มเติมในอุปกรณ์การผลิตเพื่อจะทำให้เป็นการผลิตแบบครบวงจรมากกว่าคู่แข่งขันรายอื่น
    ทั้งยังสามารถที่จะทำการผลิตสินค้าแปลกใหม่ตามแฟชั่นในขณะที่ตลาดมีความต้องการได้ดียิ่งขึ้น

2.  มีการพัฒนาการผลิต โดยการนำเอาสินค้าที่ out of shelf
    มาทำการดัดแปลงเป็นรูปแบบใหม่ ๆ
    โดยการเพิ่มลวดลายการ์ตูนหรือรูปที่อยู่ในความนิยมและเปลี่ยนแปลงไปเรื่อย ๆ
    เพื่อที่จะเจาะให้ตรงกับลูกค้าในกลุ่มวัยรุ่น

3.  บริษัทได้ทำการเพิ่มหน่วยงานการออกแบบผลิตภัณฑ์เป็นลวดลาย เลือกสีสันต่างๆ
    จากเครื่องมือคอมพิวเตอร์ โดยให้พนักงานขายมีส่วนในการเลือกสีต่าง ๆ
    ที่ตลาดนิยมก็จะสามารถทำการผลิตสินค้าให้ถูกกับตลาด Premium
    และตลาดแฟชั่นสามารถที่จะสร้างยอดขายได้ในที่สุด

4.  นำปากการุ่นที่มีความแข็งแกร่งในตลาดอยู่แล้วคือ ปากกาแบบหัวเข็ม (0.5) และ แบบกดข้าง
    (click) นำมาทำการ Promotion ให้มากขึ้น เพราะปากกา 2 รุ่นนี้มีมากแบบ
    และยังอยู่ในความนิยมของตลาด Wholesales

5.  ทางบริษัทได้มีการนำเข้าสินค้าบางผลิตภัณฑ์จากต่างประเทศ
    เลือกเฉพาะผลิตภัณฑ์ที่ตลาดในเมืองไทยไม่มีผู้นำเข้ามาจำหน่าย
    โดยเน้นที่รูปแบบและสีสันที่แปลกใหม่เหมาะสำหรับลูกค้ากลุ่มเป้าหมาย
    เพื่อเป็นการเพิ่มสายผลิตภัณฑ์ให้กว้างมากขึ้น และมีการนำเข้าหัวปากกา 0.38 mm
    เพื่อสนองความต้องการของตลาด

-   อุปสรรค

1.  ปัญหาเรื่องการตลาดภายในประเทศ
    สืบเนื่องมาจากการปรับลดอัตราภาษีอากรขาเข้าของสินค้าจำพวกเดียวกันกับที่บริษัทผลิตตามเงื่อนไขของสนธิสัญญา
    แกตต์ ซึ่งได้กำหนดให้ทุกประเทศในภูมิภาคเอเชีย ปรับลดอัตราภาษีลงเหลือ 5% ในปี 2543
    แต่ราคาพลาสติกนำเข้าที่เป็นวัตถุดิบหลักในการผลิตมีภาษีนำเข้าถึง 20%
    ด้วยเหตุผลนี้ทำให้ต้นทุนการผลิตของบริษัทสูงกว่าประเทศอื่น

2.  จากการที่สภาพเศรษฐกิจถดถอยทุกภูมิภาคทั่วโลก
    กำลังการซื้ออ่อนลงผู้บริโภคจะเลือกซื้อเฉพาะสิ่งที่จำเป็นและมีราคาที่เหมาะสมเท่านั้น
    ประกอบกับสินค้าจากต่างประเทศ เช่น ประเทศจีน
    ซึ่งมีกำลังการผลิตที่สูงและต้นทุนที่ต่ำว่ากระจายไปทั่ว
    พ่อค้าคนกลางจึงมีโอกาสเลือกสินค้าเพื่อจำหน่าย
    ที่มีราคาที่ถูกกว่าหรือสามารถทำกำไรได้มากกว่า
    โดยไม่สนใจกับตราหรือคุณภาพสินค้าการที่มีสินค้าเข้ามาในตลาดมากมีการเปลี่ยนรูปแบบอยู่ตลอดเวลาทำให้บริษัทได้รับผลกระทบไม่สามารถทำการเพิ่มยอดขายให้เป็นไปตามเป้าหมายได้

3.  ในการขายสินค้าให้กับลูกค้ากลุ่ม Modern trade เช่น ห้างสรรพสินค้า และDiscount
    store ซึ่งมียอดขายสูง ลูกค้ามักจะทำการสั่งให้บริษัทฯ พิมพ์ชื่อเป็น House brand
    ออกมาขายแข่งกับ brand ของบริษัทเอง และยังมีการร้องขอผลประโยชน์ ค่าชดเชย
    หรือการส่งเสริมด้านกิจกรรมต่าง ๆ ชองห้าง
    ทำให้เกิดอุปสรรคในการควบคุมต้นทุนราคาสินค้าของบริษัท ซึ่งสูงขึ้นเรื่อย ๆ

4.  การส่งออกสินค้าไปขายต่างประเทศมีปัญหาเรื่อง ภาษีนำเข้าแต่ละประเทศสูงกว่าประเทศไทย
    ( ยกเว้น ญี่ปุ่น, ฮ่องกง และ UAE ) ซึ่งเมื่อเปรียบเทียบสินค้าที่มี รูปลักษณ์ใกล้เคียงกัน
    ปากกาส่งออกของเราจะมีราคาสูงกว่า ผู้จำหน่ายในต่างประเทศ
    จึงซื้อปากกาที่ผลิตในประเทศของเขาเอง หรือปากกาที่มาจากประเทศจีนไปขาย

-   จำนวนของคู่แข่งขันหลัก ได้แก่

1.  Reynolds

2.  Horse (ตราม้า)

3.  TEX

4.  Pilot

5.  Steadler

6.  Pentel

-   ส่วนแบ่งทางการตลาด

1.  LANCER ส่วนแบ่งทางการตลาด = 30%

2.  REYNOLDS ส่วนแบ่งทางการตลาด = 20%

3.  อื่น ๆ (รวม) ส่วนแบ่งทางการตลาด = 50%

-   สถานภาพในการแข่งขันของบริษัท

1.  การแข่งขันในประเทศ จะเป็นการแข่งขันกันเองระหว่างผู้จำหน่ายรายใหญ่ ๆ เพียงไม่กี่

ราย ผู้จำหน่ายส่วนใหญ่จะไม่ใช่ผู้ผลิตโดยตรง
แต่จะเป็นผู้นำเข้าชิ้นส่วนเข้ามาประกอบหรือนำเข้าสินค้าสำเร็จรูปมาจำหน่ายโดยตรงเลย
ผู้จำหน่ายที่ผลิตเองมีอยู่เพียง 5 ราย ที่กล่าวแล้วเท่านั้น ในจำนวนนี้มีแต่เฉพาะ
บมจ.ดี.ที.ซี.อินดัสตรี่ส์ เป็นผู้ผลิตแบบครบวงจรแต่ผู้เดียวในประเทศไทย

  ปัจจัยสำคัญที่ส่งผลต่อการแข่งขันนั้นมีอยู่ 3 ปัจจัย โดยเรียงตามลำดับความสำคัญ

-   ราคาของสินค้า

-   รูปแบบของสินค้า

-   คุณภาพของสินค้า

  ทั้งนี้จะขึ้นอยู่กับกลุ่มลูกค้าเป็นหลัก กลุ่มลูกค้าหลักจะมีลักษณะไหวตัวง่ายกับราคา

(PRICE SENSITIVE) ส่วนกลุ่มลูกค้ารองลงมาจะซื้อสินค้าที่มีรูปแบบที่สวยงามน่าใช้
ราคาจะไม่มีผลกระทบต่อการตัดสินใจมากนัก แต่ถึงอย่างไร
ลูกค้าทั้งหมดก็ยังคงคำนึงถึงปัจจัยด้านคุณภาพอยู่เสมอ
โดยเฉพาะเมื่อมีการเปรียบเทียบระหว่างราคา หรือรูปแบบของสินค้า

2.  การแข่งขันในตลาดต่างประเทศ ลักษณะการแข่งขันกับผู้ผลิต ในตลาดต่างประเทศนั้น

สามารถแบ่งออกเป็น 3 กลุ่มใหญ่ คือ

-   กลุ่มผู้ผลิตในประเทศสหรัฐอเมริกา

-   กลุ่มประเทศผู้นำของยุโรป ะมาจากประเทศฝรั่งเศษ อิตาลี อังกฤษ สเปน
    และสวิสเซอร์แลนด์

-   กลุ่มประเทศแถบเอเชีย

ตลาดยุโรป เป็นตลาดที่เน้นด้านมาตรฐานคุณภาพเป็นสำคัญ
ต่อมาตลาดแถบเอเชียก็เน้นด้านคุณภาพเช่นกัน แต่ราคาปากกาในตลาดแถบเอเชียจะถูกกว่า
จึงสามารถแข่งขันได้

ส่วนผู้ผลิตชั้นนำจากแถบเอเชียจะมาจากประเทศญี่ปุ่น เกาหลี และไทย
โดยส่วนใหญ่แล้วคุณภาพการผลิตจะอยู่ในมาตรฐานใกล้เคียงกัน

ตลาดในสหรัฐอเมริกายังคงเป็นตลาดที่ค่อนข้างยากในการเข้าสู่ตลาดได้
เนื่องจากมีการเก็บภาษีการนำเข้าสินค้าปากกาลูกลื่น จึงทำให้ต้นทุนของสินค้าประเภทนี้ราคาสูงมาก
ยากต่อการแข่งขันกับผู้ผลิตในประเทศสหรัฐเองได้

-   ความยาก/ง่าย ที่จะมีคู่แข่งขันรายใหม่ อุตสาหกรรมปากกาและเครื่องเขียน เป็น

อุตสาหกรรมที่มีกำไรต่อหน่วยไม่สูงนัก เนื่องจากราคาถูก บริษัทจึงได้เน้นการผลิตในปริมาณมาก
(Mass Production) ซึ่งจะช่วยให้ต้นทุนต่อหน่วยต่ำ และมีผลกำไรได้
ดังนั้นการลงทุนในวัตถุดิบและเครื่องจักรจึงค่อนข้างสูง จึงประกอบการได้ผลดี
ทำให้ความเป็นไปได้ที่จะมีคู่แข่งขันรายใหม่ หรือคู่แข่งขันรายย่อย มีขึ้นได้น้อยมาก
คือถ้ามีก็คงมีขึ้นได้ยากมาก เพราะต้องลงทุนสูง ต้องการสร้างสมประสบการณ์ในการผลิต
การรักษามาตรฐานของผลิตภัณฑ์ที่ดี อย่างสม่ำเสมอและยาวนาน

คู่แข่งขันในตลาดต่างประเทศ ผู้ประกอบการที่เกิดใหม่คงเกิดขึ้นได้ยาก ด้วยเหตุผลเช่นเดียวกัน
แต่ถ้าคู่แข่งเก่า ๆ จะเจริญเติบโต มีความก้าวหน้าขึ้นในด้านการตลาด
บริษัทก็คงมีปัญหาเรื่องการต่อสู้ในด้านการตลาดเช่นเดียวกัน
ทั้งนี้เพราะระบบภาษีคู่แข่งขันส่วนใหญ่มีอยู่ในประเทศจีน อินโดนีเซีย อินเดีย เป็นต้น
ประเทศเหล่านี้ค่าแรงยังต่ำกว่าประเทศไทยมาก
ทำให้ประเทศดังกล่าวผลิตสินค้าประเภทเดียวกันนี้ในราคาต้นทุนต่ำกว่า
และรัฐบาลของคู่แข่งได้ส่งเสริมผู้ส่งออก มากกว่าในประเทศไทย

-   สินค้าทดแทน บริษัทยังคงต้องผลิตเครื่องเขียนต่อไปโดยไม่หยุดยั้ง
    แต่จะทดแทนด้วยการพัฒนาสินค้าเครื่องเขียนให้มีความทันสมัยรูปแบบแปลกใหม่
    ตรงตามความนิยมและประโยชน์ใช้งาน คุณภาพดี มีมาตรฐาน

-   อำนาจต่อรองของผู้ซื้อและผู้ขาย

-   ผู้ซื้อในฐานะผู้บริโภค มีอำนาจต่อรองด้วยการเลือกซื้อสินค้าเครื่องเขียน
    ที่บริษัทผลิตออกจำหน่ายได้หลายรายด้วยกัน เพราะสินค้าประเภทเดียวกันนี้
    มีผู้ประกอบการที่ผลิตขึ้นในประเทศไทย ดังกล่าวนี้จะมีประมาณ 5 ราย
    นอกนั้นเป็นผู้ประกอบการที่สั่งนำเข้ามาขาย เป็นสินค้าที่มีคุณภาพดีทัดเทียมกัน ราคาเท่า ๆ กัน
    ยิ่งถ้ามีการลดภาษีนำเข้ามาตามข้อตกลงระหว่างประเทศ ของเอเปกด้วยแล้ว
    อำนาจต่อรองในเรื่องการเลือกซื้อ ตัดสินใจซื้อของผู้ซื้อ สินค้าของบริษัทจะตกเป็นรอง

-   ผู้ซื้อในฐานะผู้ประกอบการขายปลีก มีอำนาจต่อรองในเรื่องการขอส่วนลด
    โดยมีนัยสำคัญที่จะขึ้นกับผู้ซื้อในฐานะผู้บริโภค ในกรณีที่ผู้ซื้อสามารถเลือกซื้อสินค้าไปหลายราย
    ผู้ซื้อในฐานะผู้ประกอบการขายปลีก จะต่อรองขอส่วนลดได้มากขึ้น

-   ตามกฎหมายที่ว่าด้วยฉลากสินค้ากำหนดว่าสินค้าที่ผลิตจากโรงงานอุตสาหกรรมจะต้อง

กำหนดราคาขายปลีกต่อหน่วยไว้ในฉลากผู้บริโภคเห็นได้ชัดเจน

-   ส่วนอำนาจการต่อรองของผู้ขาย ก็เป็นไปตามกลไกของตลาดแข่งขัน เช่นเดียวกัน

(3) การจัดหาผลิตภัณฑ์ หรือบริการ

(ก) ลักษณะการจัดให้ได้มาซึ่งผลิตภัณฑ์

-   การผลิต/จำนวนโรงงาน/กำลังการผลิตรวม/นโยบายการผลิต

บมจ.ดี.ที.ซี.อินดัสตรี่ส์
เป็นโรงงานที่ทำการผลิตสินค้าประเภทเครื่องเขียนหลายผลิตภัณฑ์ออกจำหน่าย
โดยให้บริษัทย่อยเป็นจำหน่ายสินค้าไปยังผู้บริโภคทั้งภายในและภายนอกประเทศ

สถานที่ตั้งและจำนวนโรงงาน โรงงานหลักมีการผลิตส่วนใหญ่อยู่ที่ เลขที่ 176 ซอยพงษ์เวชอนุสรณ์
ถนนสุขุมวิท 64 แขวงบางจาก เขตพระโขนง กรุงเทพมหานคร

กำลังการผลิตและปริมาณการผลิต บมจ.ดี.ที.ซี.อินดัสตรี่ส์ ไม่ได้จัดหาผลิตภัณฑ์มาเพื่อจำหน่าย
แต่เป็นผู้ผลิตสินค้าขึ้นเอง โดยโรงงานและเครื่องจักรที่มีประสิทธิภาพ ในช่วงปี 2542
บริษัทมีกำลังการผลิตเต็มที่ 738 ล้านด้ามต่อปี จำนวนกะที่ผลิตรวม 3 กะ จำนวนกะที่ผลิตจริง คือ
3 กะ ตามศักยภาพของเครื่องจักร มีการใช้กำลังการผลิตเพียงประมาณร้อยละ 20
ของกำลังการผลิตเต็มที่ ตามสถิติและปริมาณการผลิตได้จริงดังนี้

  --------------------------------- ---------- ---------- --------- ---------
                                    ปี 2543     ปี 2544     ปี 2545    ปี 2546

  กำลังการผลิตเต็มที่ปากกา (ล้านด้าม)      740        742        761       595

  ปริมาณการผลิตจริงปากกา (ล้านด้าม)      195        282        224       124

  การใช้กำลังการผลิต (%)               20%        38%        30%       21%

  อัตราการเพิ่ม(ลด)ของปริมาณการผลิต(%)   8%         44%        (20%)     (45%)
  --------------------------------- ---------- ---------- --------- ---------

การจัดหาวัตถุดิบเพื่อจำหน่าย บมจ.ดี.ที.ซี.อินดัสตรี่ส์ และบริษัทย่อย
ไม่ได้ประกอบธุรกิจในด้านจัดหาวัตถุดิบเพื่อจำหน่าย

สภาพปัญหาเกี่ยวกับวัตถุดิบ ในด้านการผลิตสินค้า บมจ.ดี.ที.ซี.อินดัสตรี่ส์
ยังไม่มีปัญหาเกี่ยวกับวัตถุดิบแต่อย่างใด

+--------------------+--------+------+--------+-----+--------+-----+
| วัตถุดิบและผู้จำหน่าย    | ปี2546  | สัด   | ปี2545  | สัดส | ปี2544  | สัดส |
|                    |        | ส่วน% |        | ่วน% |        | ่วน% |
| ประเภทผู้จำหน่าย      | จำนวน  |      | จำนวน  |     | จำนวน  |     |
+--------------------+--------+------+--------+-----+--------+-----+
| เม็ดพลาสติก(KGS)     | 6,422  | 0.81 | -      | -   | 21,339 | 1   |
|                    |        |      |        |     |        | .63 |
| -ต่างประเทศ Taiwan  | 7      | 9    | 1,0    | 100 | 1,2    |     |
|                    | 85,000 | 9.19 | 28,312 | .00 | 87,452 | 98  |
| -อื่นๆ หลายราย       |        |      |        |     |        | .37 |
+--------------------+--------+------+--------+-----+--------+-----+
| หมึก (KGS)          | 45,965 | 10   | 67,162 | 100 | 70,875 | 100 |
|                    |        | 0.00 |        | .00 |        | .00 |
| -ต่างประเทศ Germany |        |      |        |     |        |     |
+--------------------+--------+------+--------+-----+--------+-----+
| ลว                 | 60,    | 10   | 63,    | 69  | 57,    | 46  |
| ดทองเหลืองและNICKEL | 328.50 | 0.00 | 973.20 | .31 | 761.50 | .41 |
| (KGS)              |        |      |        |     |        |     |
|                    | -      |      | 28,    | 30  | 66,    | 53  |
| -ต่างประเทศ         |        |      | 321.50 | .69 | 691.50 | .59 |
| Swistzerland       |        |      |        |     |        |     |
|                    |        |      |        |     |        |     |
| -ในประเทศ          |        |      |        |     |        |     |
+--------------------+--------+------+--------+-----+--------+-----+
| TIP (PCS)          | 3,0    | 10   | 50,0   | 100 | 9,6    | 100 |
|                    | 00,000 | 0.00 | 00,000 | .00 | 89,583 | .00 |
| ต่างประเทศ          |        |      |        |     |        |     |
| Swistzerland       |        |      |        |     |        |     |
+--------------------+--------+------+--------+-----+--------+-----+
| BALL (PCS)         | 175,1  | 10   | 155,0  | 100 | 152,4  | 100 |
|                    | 98,711 | 0.00 | 00,000 | .00 | 09,036 | .00 |
| ต่างประเทศ USA      |        |      |        |     |        |     |
+--------------------+--------+------+--------+-----+--------+-----+

วัตถุดิบที่สำคัญ คือ เม็ดพลาสติก ลวด หัวBALL และน้ำหมึก ราคาของวัตถุดิบที่ใช้ในการผลิต
จะมีการเปลี่ยนแปลงระดับราคาค่อนข้างสูง ต่อเมื่อมีเหตุการณ์ผิดปกติอย่างรุนแรง เช่น
ในระยะที่อัตราแลกเปลี่ยนเงินตราผันผวนมากๆ
โดยทั่วไปแล้วระดับราคาของวัตถุดิบจะมีการเปลี่ยนแปลงไม่เกินร้อยละ 7- 8

ปัญหาที่สำคัญเกี่ยวกับวัตถุดิบ เท่าที่เป็นมาโดยตลอดนั้น คือ
ปัญหาด้านอัตราแลกเปลี่ยนเงินตราต่างประเทศ ซึ่งหากไม่มีความระมัดระวังเพียงพอ
อาจยังผลให้ต้นทุนการผลิตสูงขึ้นได้ทันที

วัตถุดิบสำคัญที่ใช้ในการผลิตสินค้า คือ เม็ดพลาสติก การใช้วัสดุอื่นทดแทน คงเป็นไปได้ยาก
เนื่องจากในปัจจุบันนี้ ยังไม่มีวัตถุดิบอื่นทดแทนได้

(ข) ผลกระทบต่อสิ่งแวดล้อม

กระบวนการผลิตของบริษัท ไม่มีผลกระทบต่อสิ่งแวดล้อมแต่ประการใด
เพราะโรงงานและเครื่องจักรที่ใช้ผลิต ไม่มีแก๊ส ไม่มีควัน ไม่มีกลิ่น ไม่มีกากน้ำมันเสีย ไม่มีน้ำเสีย
ที่จะต้องถ่ายออกมาแต่ประการใด

-   การควบคุมโดยหน่วยงานของรัฐ คือ ไม่มีหน่วยงานของรัฐ หน่วยงานใด มาควบคุม

เรื่องผลกระทบต่อสิ่งแวดล้อม ในการประกอบการของบริษัท
แต่มีเจ้าหน้าที่ของกรมโรงงานกระทรวงอุตสาหกรรม
และอนามัยเขตมาตรวจอยู่ทุกระยะและต่อเนื่อง

(4) งานที่ยังไม่ได้ส่งมอบ

การประกอบการของบริษัทมีลักษณะที่ไม่ได้เป็นการรับเหมาทั้งโครงการหรือชิ้นงานแต่อย่างใด